മുത്തശ്ശി ഡ്രൈവിംഗ് സീറ്റില് വൈറലായി വീഡിയോ, പുറകെ മുഖ്യമന്ത്രിയുടെ അഭിനന്ദനവും ദേവസ് : കഴിഞ്ഞ ദിവസം 90 വയസുള്ള സ്ത്രീ കാര് ഓടിക്കുന്ന ദൃശ്യം സാമൂഹിക മാധ്യമങ്ങളില് വൈറല് ആയിരുന്നു. മധ്യ പ്രദേശിലെ ദേവസ് ജില്ലയിലാണ് സംഭവം. ജില്ലയിലെ ബിലാവലി ഏരിയായിലുള്ള രേഷം ബായ് തന്വര് ആണ് തൊണ്ണൂറാം വയസിലും കാര് സുഖമായി ഓടിക്കുന്നത്. തന്റെ പെണ്മക്കള്ക്കും മരുമക്കള്ക്കും എല്ലാം വാഹനം ഓടിക്കാന് അറിയാം. അതിനാലാണ് താനും അത് പഠിച്ചതെന്ന് പറയുന്നു തന്വര്. ഡ്രൈവിംഗ് എനിക്ക് വളരെ ഇഷ്ടമാണ്. ട്രാക്ടര് പോലെ കാറുകളും ഓടിക്കും. അവര് പറയുന്നു. കാര്ഷിക മേഖലയിലെ ഏറ്റവും പ്രധാനപ്പെട്ട വണ്ടിയാണ് ട്രാക്ടര്. ഇപ്പോള് മധ്യപ്രദേശ് മുഖ്യമന്ത്രി ശിവ്രാജ് സിംഗ് ചൗഹാന് ഈ മുത്തശ്ശിക്ക് അഭിനന്ദനവുമായി എത്തിയിരിക്കുകയാണ്. തന്റെ ട്വിറ്റര് അക്കൗണ്ടിലൂടെയാണ് അദ്ദേഹമിത് പങ്കുവെച്ചത്. നമ്മുടെ താല്പര്യങ്ങള് നിറവേറ്റാന് പ്രായം ഒരു പ്രയാസമല്ല എന്ന് തെളിയിച്ച് നമ്മെ പ്രചോദിപ്പിക്കുകയാണ് ഈ മുത്തശ്ശി. എത്ര വയസായി എന്നതല്ല, ജീവിക്കാനുള്ള അഭിനിവേശമാണ് വേണ്ടത്. അദ്ദേഹം കുറിച്ചു. Tags